b'\n_START_ARTICLE_\n\xc4\x8ceslovas Daug\xc4\x97la\n_START_SECTION_\nI\xc5\xa1silavinimas, profesin\xc4\x97 ir visuomenin\xc4\x97 veikla\n_START_PARAGRAPH_\n1978 m. baig\xc4\x97 Alytaus 4\xe2\x80\x93\xc4\x85 vidurin\xc4\x99 mokykl\xc4\x85, 1983 m. Vilniaus in\xc5\xbeinerin\xc4\xaf statybos institut\xc4\x85, 2003 m. statybos in\xc5\xbeinerijos magistrant\xc5\xabr\xc4\x85._NEWLINE_1983\xe2\x80\x931986 m. Alytaus mechanizacijos valdybos vyr. darb\xc5\xb3 vykdytojas, 1986\xe2\x80\x931991 m. Alytaus darb\xc5\xb3 vykdytojo baro vyr. in\xc5\xbeinierius, 1991\xe2\x80\x931993 m. UAB Oremus direktorius, 1993\xe2\x80\x932007 m. UAB Kortas direktorius. Keli\xc5\xb3 statybos \xc4\xafmoni\xc5\xb3 savininkas ir akcininkas._NEWLINE_Rotary klubo narys. Lietuvos verslo darbdavi\xc5\xb3 konfederacijos prezidiumo narys.\n_START_SECTION_\nPolitin\xc4\x97 veikla\n_START_PARAGRAPH_\nNuo 2001 m. Lietuvos socialdemokrat\xc5\xb3 partijos Alytaus skyriaus narys. 2003\xe2\x80\x932007 m. ir nuo 2007 m. Alytaus miesto savivaldyb\xc4\x97s tarybos narys._NEWLINE_2007 m. i\xc5\xa1rinktas Alytaus miesto savivaldyb\xc4\x97s meru. Tuo metu jis buvo turtingiausias Lietuvos meras.Nuo pat darbo mero pareigose prad\xc5\xbeios \xc5\xbeiniasklaidoje kaltintas UAB "Kortas" ir kit\xc5\xb3 su juo susijusi\xc5\xb3 \xc4\xafmoni\xc5\xb3 protegavimu, vie\xc5\xa1\xc5\xb3j\xc5\xb3 ir priva\xc4\x8di\xc5\xb3 interes\xc5\xb3 painiojimu; \xc5\xa1iuos kaltinimus neig\xc4\x97. 2008 m. \xc4\x8ceslovui Daug\xc4\x97lai pateikti \xc4\xaftarimai d\xc4\x97l suk\xc4\x8diavimo, PVM pasisavinimo. savo kalt\xc4\x99 \xc4\x8c.Daug\xc4\x97la pripa\xc5\xbeino, \xc5\xbeal\xc4\x85 valstybei atlygino._NEWLINE_2009 m. pa\xc5\xa1alintas i\xc5\xa1 LSDP.\n_START_SECTION_\nByla d\xc4\x97l turto i\xc5\xa1\xc5\xa1vaistymo, piktnaud\xc5\xbeiavimo tarnyba ir kit\xc5\xb3 teis\xc4\x97s pa\xc5\xbeeidim\xc5\xb3\n_START_PARAGRAPH_\n2010 m. spalio 6 d. \xc4\x8ceslovas Daug\xc4\x97la buvo sulaikytas (ikiteisminis tyrimas prad\xc4\x97tas liepos m\xc4\x97nes\xc4\xaf) d\xc4\x97l piktnaud\xc5\xbeiavimo tarnyba, dokument\xc5\xb3 klastojimo ir didel\xc4\x97s vert\xc4\x97s svetimo turto i\xc5\xa1\xc5\xa1vaistymo. Korupcijos byla remiasi miesto stadiono rekonstrukcijos darb\xc5\xb3, kuriuos atliko \xc4\x8ceslovo Daug\xc4\x97los \xc5\xa1eimai priklausanti bendrov\xc4\x97 \xe2\x80\x9eKortas\xe2\x80\x9c, tyrimu. \xc5\xa0iai bendrovei pateikti \xc4\xaftarimai kaip juridiniam asmeniui._NEWLINE_2015 m. \xc4\x8c. Daug\xc4\x97la su kitais asmenimis buvo pripa\xc5\xbeintas kaltu \xc5\xa1ioje byloje, 2016 m. apeliacinis teismas atmet\xc4\x97 jo ir kit\xc5\xb3 asmen\xc5\xb3 skundus ir paliko galioti nuosprend\xc4\xaf, kuriuo \xc4\x8c. Daug\xc4\x97la \xc4\xafvardintas kaltu d\xc4\x97l piktnaud\xc5\xbeiavimo ir dokument\xc5\xb3 klastojimo.'